**ZAPISNIK S VIJEĆA RODITELJA**

Vijeće roditelja održano je 27. rujna 2018. godine s početkom u 17:11 h

Predsjednik Vijeća roditelja pozdravio je sve prisutne i zabilježio tko je prisutan a tko odsutan na Vijeću roditelja prema priloženom popisu izabranih predstavnika roditelja razrednih odjela za školsku 2018./19.godinu.

37 roditelja je prisutno, što znači da Vijeće ima kvorum i nastavilo se s dnevnim redom.

**Dnevni red:**

**1. Odabir novog predsjednika i zamjenika Vijeća roditelja za školsku godinu 2018./2019.**

**2. Usvajanje Školskog kurikuluma za školsku godinu 2018./2019.**

**3. Usvajanje Godišnjeg plana i programa za školsku godinu 2018./2019.**

**4. Različito**

Vijeće roditelja izabralo je kandidata Željka Rosandića s 35 glasova „za“ te je isti ponovno izabran za predsjednika Vijeća roditelja. Za zamjenika/cu Vijeća roditelja izabrana je Nikolina Matić PŠ Vranovci.

**2. Usvajanje Školskog kurikuluma za školsku godinu 2018./2019.**

Zamjenica ravnateljice, Sanja Bjelobabić pročitala je školski kurikulum nazočnima na sjednici Vijeća roditelja.

Postavljeno je pitanje vezano u izvođenje Škole u prirodi.

Ravnateljica Slavica Đurđević, objasnila je poteškoće i probleme u izvođenju škole u prirodi (problemi s nepoštivanjem dogovora koji je postignut s Putnim agencijama, loša organizacija, loši vozači, razbacana djeca po hotelima, uplakana djeca, iz toga razloga se odlučilo da Škola ove školske godine neće organizirati izvođenje škole u prirodi za 4. razrede.)

Vijeće roditelja je stavilo primjedbu da se ipak treba održati izvođenje škole u nastavi.

Postavljeno je pitanje vezano za građanski odgoj.

Ravnateljica Slavica Đurđević je odgovorila na pitanje te objasnila ukratko o građanskom odgoju te napomenula da o tome detaljnije zna školski pedagog.

Postavljeno je pitanje vezano u Različiti a jednaki.

Zamjenica ravnateljice Sanja Bjelobabić je objasnila da se radi o druženjima s djecom koja su invalidi i slično.

Školski kurikulum je usvojen s 31 ZA i 6 PROTIV.

**3. Usvajanje Godišnjeg plana i programa za školsku godinu 2018./2019.**

Zamjenica ravnateljice Sanja Bjelobabić pročitala je Godišnji plan i program nazočnima na sjednici Vijeća roditelja.

Postavljeno je pitanje vezano uz javnu nabavu i garderobne ormariće za djecu. Problem preobuće koja je djeci teška za nositi.

Ravnateljica je odgovorila da se za to ide prema Osnivaču i da se vidi i s učiteljicama da li se može bolje organizirati garderobu i preobuću s učenicima. Trenutno nema sredstava za nabavu novih ormarića.

Postavljeno je pitanje za Program za osposobljavanje za upravljanje biciklima u suradnji za HAK-om.

Ravnateljica je uzela prijedlog u obzir i razmotrit će što se može poduzeti po tom pitanju.

Godišnji plan i program je jednoglasno usvojen.

**4. Različito**

Ravnateljica je pročitala Izvješće o ostvarenju godišnjeg plana i programa za prošlu školsku godinu.

Također, rečeno je par riječi o trenutnim radovima na školi, planovima u budućnosti za jednosmjensku nastavu, nabavi računala za matičnu i PŠ Vranovci, uvedenim e-dnevnicima u matičnoj školi. U PŠ Vranovcima se još radi na uvođenju e-dnevnika (problem je manjak financija).

Povedena je rasprava o mogućnostima osamostaljenja PŠ Vranovci i pitanjima nadležnosti za taj problem.

Postavljeno je pitanje za problematičnog dječaka u 6. razredu i na koji način se može riješiti njegovo problematično ponašanje.

Ravnateljica je odgovorila o poduzetim radnjama premještaja učenika iz jednog odjela u drugi su poduzete, idealno rješenje bi bilo da dječak dobije svog pomoćnika, što trenutno nije moguće. Pedagoške mjere su već poduzete. Centar za socijalnu skrb je obavješten.

Postavljeno je pitanje o problemu redovnog reda vožnje u školu i iz škole.

Ravnateljica je odgovorila da će obavijestiti Osnivača o boljem rasporedu vožnje.

Postavljeno je pitanje koji su uvjeti za prijevoz učenika.

Ravnateljica je odgovorila da je Ministarstvo znanosti i obrazovanja, kao resorno ministarstvo odredilo kriterije o pravu na prijevoz.

Postavljeno je pitanje o učiteljici matematike Anite Kopecki Mitrović i problemu sa 6. c razredom i puno pritužbi na rad učiteljice.

Ravnateljica je rekla da će vidjeti o čemu se radi i da će razgovarati s učiteljicom.

Predsjednik Vijeća roditelja zaključio je sjednicu u 19 h.

Zapisničar Predsjednik Vijeća roditelja

M. Jukić Željko Rosandić